               ΕΥΡΩΠΑΪΚΗ ΕΠΙΤΡΟΠΗ
            Στρασβούργο, 13.11.2018
            COM(2018) 744 final
            2018/0385(COD)
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την προσαρμογή της οδηγίας 2012/27/ΕΕ του Ευρωπαϊκού Κοινοβουλίου και του Συμβουλίου για την ενεργειακή απόδοση [όπως τροποποιήθηκε από την οδηγία 2018/XXX/ΕΕ] και του κανονισμού (ΕΕ) 2018/XXX του Ευρωπαϊκού Κοινοβουλίου και του Συμβουλίου [Διακυβέρνηση της Ενεργειακής Ένωσης], λόγω της αποχώρησης του Ηνωμένου Βασιλείου από την Ευρωπαϊκή Ένωση
            (Κείμενο που παρουσιάζει ενδιαφέρον για τον ΕΟΧ)

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Η παρούσα πρόταση απόφασης του Ευρωπαϊκού Κοινοβουλίου και του Συμβουλίου για την προσαρμογή της οδηγίας 2012/27/ΕΕ [όπως τροποποιήθηκε από την οδηγία 2018/XXX/ΕΕ]
                  1
                για την ενεργειακή απόδοση και του κανονισμού (ΕΕ) 2018/XXX [Διακυβέρνηση της Ενεργειακής Ένωσης] είναι αναγκαία ενόψει της επικείμενης αποχώρησης του Ηνωμένου Βασιλείου από την Ευρωπαϊκή Ένωση.

               Στις 29 Μαρτίου 2017 το Ηνωμένο Βασίλειο γνωστοποίησε την πρόθεσή του να αποχωρήσει από την Ένωση, δυνάμει του άρθρου 50 της Συνθήκης για την Ευρωπαϊκή Ένωση. Το γεγονός αυτό σημαίνει ότι, εάν δεν καθοριστεί άλλη ημερομηνία σε κυρωμένη συμφωνία αποχώρησης, το σύνολο του πρωτογενούς και του παράγωγου δικαίου της Ένωσης θα παύσει να ισχύει ως προς το Ηνωμένο Βασίλειο από τις 30 Μαρτίου 2019, ώρα 00:00 π.μ. Κεντρικής Ευρώπης (CET) («ημερομηνία αποχώρησης»). Επί του παρόντος διεξάγονται διαπραγματεύσεις με το Ηνωμένο Βασίλειο με σκοπό να επιτευχθεί συμφωνία αποχώρησης.

               Επιπλέον, σύμφωνα με το άρθρο 50 παράγραφος 3 της Συνθήκης για την Ευρωπαϊκή Ένωση, το Ευρωπαϊκό Συμβούλιο, σε συμφωνία με το Ηνωμένο Βασίλειο, δύναται να αποφασίσει ομόφωνα ότι οι Συνθήκες θα παύσουν να ισχύουν σε μεταγενέστερη ημερομηνία.

               Η παρούσα πρόταση αφορά την οδηγία 2012/27/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την ενεργειακή απόδοση [όπως τροποποιήθηκε από την οδηγία 2018/XXX/ΕΕ] και τον κανονισμό (ΕΕ) 2018/XXX [Διακυβέρνηση της Ενεργειακής Ένωσης]
                  2
               . Οι τιμές κατανάλωσης ενέργειας για το 2030 που περιλαμβάνονται σε αμφότερες τις νομικές πράξεις καλύπτουν 28 κράτη μέλη (ΕΕ-28).

               Η οδηγία 2012/27/ΕΕ, όπως τροποποιήθηκε από την οδηγία 2018/XXX/ΕΕ, θέτει στόχο ενεργειακής απόδοσης της Ένωσης τουλάχιστον 32,5 % για το 2030 και απαιτεί από τα κράτη μέλη να καθορίσουν ενδεικτικές εθνικές συνεισφορές ενεργειακής απόδοσης. Προς τον σκοπό αυτόν, τα κράτη μέλη πρέπει να λάβουν υπόψη την κατανάλωση ενέργειας της Ένωσης το 2030
                  3
               . Βάσει του κανονισμού (ΕΕ) 2018/XXX [Διακυβέρνηση της Ενεργειακής Ένωσης], τα κράτη μέλη, στη διαδικασία καθορισμού της συνεισφοράς τους στην επίτευξη του στόχου ενεργειακής απόδοσης της Ένωσης για το 2030, πρέπει να λάβουν υπόψη την κατανάλωση ενέργειας της Ένωσης το 2030. Η κατανάλωση ενέργειας σε επίπεδο Ένωσης έχει επίσης σημασία για την αξιολόγηση από την Ευρωπαϊκή Επιτροπή της προόδου που σημειώθηκε προς τη συλλογική επίτευξη των στόχων της Ένωσης.

               Στην αναθεωρημένη οδηγία για την ενεργειακή απόδοση, ο πρωταρχικός στόχος ενεργειακής απόδοσης της Ένωσης για το 2030, για τουλάχιστον 32,5 %, μεταφράζεται σε απόλυτες τιμές κατανάλωσης ενέργειας που δεν υπερβαίνουν τα 1 273 εκατ. ΤΙΠ πρωτογενούς ενέργειας και τα 956 εκατ. ΤΙΠ τελικής ενέργειας για την Ένωση των 28 κρατών μελών. Οι τιμές αυτές υπολογίζονται αν μειώσουμε τις προβολές του σεναρίου αναφοράς PRIMES 2007 για την ΕΕ το 2030 κατά 32,5 %. Από τις αντίστοιχες προβολές για την ΕΕ-27, εξαιρουμένου του Ηνωμένου Βασιλείου, προκύπτουν απόλυτα επίπεδα κατανάλωσης ενέργειας που δεν υπερβαίνουν τα 1 128 εκατ. ΤΙΠ κατανάλωση πρωτογενούς ενέργειας και τα 846 εκατ. ΤΙΠ κατανάλωση τελικής ενέργειας το 2030.

               Επομένως, με την αποχώρηση του Ηνωμένου Βασιλείου, οι τιμές κατανάλωσης ενέργειας της Ένωσης για το 2030 πρέπει να προσαρμοστούν στην ύπαρξη 27 κρατών μελών. Επειδή αυτή η αλλαγή στηρίζεται στις ίδιες υποκείμενες τιμές του ενεργειακού μοντέλου, μπορεί να θεωρηθεί τεχνική προσαρμογή.

               •Συνέπεια με τις ισχύουσες διατάξεις στον τομέα πολιτικής

                  Άνευ αντικειμένου.

               •Συνέπεια με άλλες πολιτικές της Ένωσης

                  Άνευ αντικειμένου.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Νομική βάση της πρότασης είναι η Συνθήκη για τη λειτουργία της Ευρωπαϊκής Ένωσης και ιδίως το άρθρο 192 παράγραφος 1 και το άρθρο 194 παράγραφος 2. Αυτή είναι επίσης η νομική βάση της οδηγίας 2012/27/ΕΕ για την ενεργειακή απόδοση [όπως τροποποιήθηκε από την οδηγία 2018/XXX/ΕΕ] και του κανονισμού (ΕΕ) 2018/XXX [Διακυβέρνηση της Ενεργειακής Ένωσης], που τροποποιούνται με την παρούσα πρόταση. Δεδομένου ότι η Συνθήκη περιέχει ειδική νομική βάση για την ενέργεια, κρίνεται σκόπιμη η χρησιμοποίησή της.

               •Επικουρικότητα (σε περίπτωση μη αποκλειστικής αρμοδιότητας)

               Οι αρχές της επικουρικότητας και της αναλογικότητας τηρούνται πλήρως. Η δράση της Ένωσης είναι απαραίτητη βάσει της αρχής της επικουρικότητας (άρθρο 5 παράγραφος 3 της ΣΕΕ), επειδή πρόκειται για τεχνικές προσαρμογές νομικών πράξεων που έχουν θεσπιστεί από την Ένωση.

               •Αναλογικότητα

                  Η πρόταση τηρεί την αρχή της αναλογικότητας (άρθρο 5 παράγραφος 4 της ΣΕΕ), διότι δεν υπερβαίνει ό,τι είναι αναγκαίο για την επίτευξη του επιδιωκόμενου στόχου. Οι προτεινόμενες τροποποιήσεις του υφιστάμενου νομοθετικού πλαισίου θα το προσαρμόσουν στο χρονικό διάστημα έως το 2030 και θα διασφαλίσουν συνοχή. Το πεδίο εφαρμογής των στοιχείων που προτείνονται περιορίζεται στις πτυχές για τις οποίες απαιτείται δράση της Ένωσης.

               •Επιλογή της νομικής πράξης

                  Δεδομένου ότι η παρούσα πρόταση τροποποιεί υφιστάμενη οδηγία και υφιστάμενο κανονισμό, κατάλληλο μέσο είναι η τροποποιητική απόφαση του Ευρωπαϊκού Κοινοβουλίου και του Συμβουλίου.

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ

               Επειδή η παρούσα πρόταση έχει καθαρά τεχνικό χαρακτήρα και δεν συνεπάγεται πολιτικές επιλογές, δεν θα είχαν νόημα ούτε οι διαβουλεύσεις με τα ενδιαφερόμενα μέρη ούτε οι εκτιμήσεις επιπτώσεων.

               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας

                  Άνευ αντικειμένου.

               •Διαβουλεύσεις με τα ενδιαφερόμενα μέρη

                  Άνευ αντικειμένου.

               •Συλλογή και χρήση εμπειρογνωσίας

                  Άνευ αντικειμένου.

               •Εκτίμηση επιπτώσεων

                  Άνευ αντικειμένου.

               •Καταλληλότητα και απλούστευση του κανονιστικού πλαισίου

                  Άνευ αντικειμένου.

               •Θεμελιώδη δικαιώματα

               Άνευ αντικειμένου.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Η πρόταση δεν έχει δημοσιονομικές επιπτώσεις.

               5.ΛΟΙΠΑ ΣΤΟΙΧΕΙΑ

               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων

                  Άνευ αντικειμένου.

               •Επεξηγηματικά έγγραφα (για οδηγίες)

                  Επειδή η παρούσα πρόταση έχει αμιγώς τεχνικό χαρακτήρα, δεν χρειάζονται επεξηγηματικά έγγραφα σχετικά με τη μεταφορά στο εθνικό δίκαιο.

               •Αναλυτική επεξήγηση των επιμέρους διατάξεων της πρότασης

               Άνευ αντικειμένου.

               2018/0385 (COD)

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               για την προσαρμογή της οδηγίας 2012/27/ΕΕ του Ευρωπαϊκού Κοινοβουλίου και του Συμβουλίου για την ενεργειακή απόδοση [όπως τροποποιήθηκε από την οδηγία 2018/XXX/ΕΕ] και του κανονισμού (ΕΕ) 2018/XXX του Ευρωπαϊκού Κοινοβουλίου και του Συμβουλίου [Διακυβέρνηση της Ενεργειακής Ένωσης], λόγω της αποχώρησης του Ηνωμένου Βασιλείου από την Ευρωπαϊκή Ένωση

               (Κείμενο που παρουσιάζει ενδιαφέρον για τον ΕΟΧ)

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 192 παράγραφος 1 και το άρθρο 194 παράγραφος 2,

               Έχοντας υπόψη την πρόταση της Ευρωπαϊκής Επιτροπής,

               Κατόπιν διαβίβασης του σχεδίου νομοθετικής πράξης στα εθνικά κοινοβούλια,

               : Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής
                  4
               ,

               Έχοντας υπόψη τη γνώμη της Επιτροπής των Περιφερειών
                  5
               ,

               Αποφασίζοντας σύμφωνα με τη συνήθη νομοθετική διαδικασία,

               Εκτιμώντας τα ακόλουθα:

               (1)Στις 29 Μαρτίου 2017 το Ηνωμένο Βασίλειο γνωστοποίησε στο Ευρωπαϊκό Συμβούλιο την πρόθεσή του να αποχωρήσει από την Ένωση δυνάμει του άρθρου 50 της Συνθήκης για την Ευρωπαϊκή Ένωση. Κατά συνέπεια, εάν δεν καθοριστεί άλλη ημερομηνία σε συμφωνία αποχώρησης ή δεν καθοριστεί ομόφωνα άλλη ημερομηνία από το Ευρωπαϊκό Συμβούλιο σε συμφωνία με το Ηνωμένο Βασίλειο, το ενωσιακό δίκαιο θα παύσει να ισχύει ως προς το Ηνωμένο Βασίλειο από τις 30 Μαρτίου 2019. Από τη στιγμή εκείνη το Ηνωμένο Βασίλειο θα καταστεί τρίτη χώρα.

               (2)Βάσει της οδηγίας 2012/27/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την ενεργειακή απόδοση
                  6
               , όπως τροποποιήθηκε από την οδηγία 2018/XXX/ΕΕ
                  7
               , τα κράτη μέλη οφείλουν να καθορίζουν τις ενδεικτικές εθνικές συνεισφορές στην ενεργειακή απόδοση για την επίτευξη του στόχου ενεργειακής απόδοσης της Ένωσης, που είναι τουλάχιστον 32,5 % για το 2030. Προς τον σκοπό αυτόν, τα κράτη μέλη πρέπει να λάβουν υπόψη την κατανάλωση ενέργειας της Ένωσης το 2030
                  8
               .

               (3)Βάσει του κανονισμού (ΕΕ) 2018/XXX [Διακυβέρνηση της Ενεργειακής Ένωσης]
                  9
               , τα κράτη μέλη, στη διαδικασία καθορισμού της συνεισφοράς τους στην επίτευξη των στόχων ενεργειακής απόδοσης της Ένωσης πρέπει να λάβουν υπόψη την κατανάλωση ενέργειας της Ένωσης το 2030
                  10
               . Η κατανάλωση ενέργειας σε επίπεδο Ένωσης έχει επίσης σημασία για την αξιολόγηση από την Επιτροπή της προόδου που σημειώθηκε προς τη συλλογική επίτευξη των στόχων της Ένωσης
                  11
               .

               (4)Λόγω της αποχώρησης του Ηνωμένου Βασιλείου από την Ένωση, είναι απαραίτητη η τεχνική προσαρμογή των τιμών που προκύπτουν από προβολή για την ενεργειακή κατανάλωση στην Ευρωπαϊκή Ένωση το 2030, ώστε να αντιστοιχούν στην Ένωση των 27 κρατών μελών («ΕΕ-27»). Από τις προβολές που έγιναν για τον πρωταρχικό στόχο της Ένωσης για τουλάχιστον 32,5 % προκύπτει ότι, για την Ένωση των 28 κρατών μελών, το 2030 η κατανάλωση πρωτογενούς ενέργειας θα πρέπει να ισούται με 1 273 εκατ. τόνους ισοδυνάμου πετρελαίου (ΤΙΠ) και η κατανάλωση τελικής ενέργειας θα πρέπει να ισούται με 956 εκατ. ΤΙΠ. Οι ισοδύναμες προβολές για την ΕΕ-27, στην οποία δεν συμπεριλαμβάνεται το Ηνωμένο Βασίλειο, δείχνουν ότι το 2030 η κατανάλωση πρωτογενούς ενέργειας θα πρέπει να ισούται με 1 128 εκατ. ΤΙΠ και η κατανάλωση τελικής ενέργειας με 846 εκατ. ΤΙΠ. Προς τούτο απαιτείται η προσαρμογή των τιμών για τα επίπεδα κατανάλωσης ενέργειας το 2030.

               (5)Οι ίδιες προβολές για την κατανάλωση ενέργειας το 2030 είναι επίσης σημαντικές για τα άρθρα 6 και 29 του κανονισμού (ΕΕ) 2018/XXX [Διακυβέρνηση της Ενεργειακής Ένωσης].

               (6)Η οδηγία 2012/27/ΕΕ [όπως τροποποιήθηκε από την οδηγία 2018/XXX/ΕΕ] και ο κανονισμός (ΕΕ) 2018/XXX [σχετικά με τη διακυβέρνηση της Ενεργειακής Ένωσης] θα πρέπει, επομένως, να τροποποιηθούν αναλόγως,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο άρθρο 3 της οδηγίας 2012/27/EΕ [όπως τροποποιήθηκε από την οδηγία 2018/XXX/EΕ], η παράγραφος 5 αντικαθίσταται από το ακόλουθο κείμενο:

               «5. Κάθε κράτος μέλος καθορίζει ενδεικτικές εθνικές συνεισφορές ενεργειακής απόδοσης στους στόχους της Ένωσης για το 2030 που αναφέρονται στο άρθρο 1 παράγραφος 1 της παρούσας οδηγίας σύμφωνα με τα άρθρα [4] και [6] του κανονισμού (ΕΕ) 2018/XXX [Διακυβέρνηση της Ενεργειακής Ένωσης]. Κατά τον καθορισμό των εν λόγω συνεισφορών, τα κράτη μέλη λαμβάνουν υπόψη ότι η κατανάλωση ενέργειας της Ένωσης το 2030 πρέπει να μην υπερβαίνει τους 1 128 εκατ. ΤΙΠ πρωτογενούς ενέργειας και/ή τους 846 εκατ. ΤΙΠ τελικής ενέργειας. Τα κράτη μέλη κοινοποιούν τις συνεισφορές αυτές στην Επιτροπή στο πλαίσιο των οικείων ενοποιημένων εθνικών σχεδίων για την ενέργεια και το κλίμα, όπως αναφέρεται στα άρθρα [3] και [7] έως [12] του κανονισμού (EΕ) 2018/XXX [Διακυβέρνηση της Ενεργειακής Ένωσης] και σύμφωνα με τη διαδικασία που προβλέπεται στα άρθρα αυτά.»

               Άρθρο 2

               Ο κανονισμός (ΕΕ) 2018/XXX [Διακυβέρνηση της Ενεργειακής Ένωσης] τροποποιείται ως εξής:

               α)Στο άρθρο 6 παράγραφος 1 πρώτο εδάφιο:

               i)η τιμή «1 273 εκατ. ΤΙΠ» αντικαθίσταται από την τιμή «1 128 εκατ. ΤΙΠ»·

               ii)η τιμή «956 εκατ. ΤΙΠ» αντικαθίσταται από την τιμή «846 εκατ. ΤΙΠ».

               β)Στο άρθρο 29 παράγραφος 3, το πρώτο εδάφιο αντικαθίσταται από το ακόλουθο κείμενο:

               «Στον τομέα της ενεργειακής απόδοσης, η Επιτροπή, στο πλαίσιο της αξιολόγησης στην οποία αναφέρεται η παράγραφος 1, αξιολογεί την πρόοδο που σημειώθηκε ως προς τη συλλογική επίτευξη μέγιστης κατανάλωσης ενέργειας σε επίπεδο Ένωσης ύψους 1 128 εκατ. ΤΙΠ πρωτογενούς ενέργειας και 846 εκατ. ΤΙΠ τελικής ενέργειας το 2030, σύμφωνα με το άρθρο 3 παράγραφος 5 της οδηγίας 2012/27/ΕΕ [όπως τροποποιήθηκε από την οδηγία 2018/XXX/ΕΕ].»

               Άρθρο 3

               Τα άρθρα 1 και 2 της παρούσας απόφασης δεν θίγουν την προθεσμία που προβλέπεται στο άρθρο 28 της οδηγίας 2012/27/ΕΕ [όπως τροποποιήθηκε από την οδηγία 2018/XXX/ΕΕ] και στο άρθρο 59 του κανονισμού (ΕΕ) 2018/XXX [Διακυβέρνηση της Ενεργειακής Ένωσης].

               Άρθρο 4

               Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης και εφαρμόζεται από την επομένη της ημέρας κατά την οποία το ενωσιακό δίκαιο παύει να ισχύει ως προς το Ηνωμένο Βασίλειο.

               Στρασβούργο,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)

                        ΕΕ xxx

                     (2)

                        Στις 19 Ιουνίου 2018, οι συννομοθέτες κατέληξαν σε προσωρινή πολιτική συμφωνία σχετικά με την αναθεώρηση της οδηγίας για την ενεργειακή απόδοση και του κανονισμού για τη διακυβέρνηση. Αναμένεται ότι η ολομέλεια του Ευρωπαϊκού Κοινοβουλίου για κοινή συζήτηση και ψηφοφορία κατά την πρώτη ανάγνωση των δύο νομικών πράξεων θα πραγματοποιηθεί τον Νοέμβριο. Η οδηγία για την ενεργειακή απόδοση και ο κανονισμός για τη διακυβέρνηση θα παραπεμφθούν στο Συμβούλιο Γενικών Υποθέσεων και, εφόσον εγκριθούν, θα υπογραφούν επίσημα από τους δύο συννομοθέτες.

                     (3)

                        Άρθρο 3 παράγραφος 1 στοιχείο α) και άρθρο 3 παράγραφος 5 της οδηγίας 2012/27/ΕΕ, όπως τροποποιήθηκε από την οδηγία 2018/xx/ΕΕ.

                     (4)

                        ΕΕ C  της , σ. .

                     (5)

                        ΕΕ C  της , σ. .

                     (6)

                        Οδηγία 2012/27/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την ενεργειακή απόδοση, την τροποποίηση των οδηγιών 2009/125/ΕΚ και 2010/30/ΕΕ και την κατάργηση των οδηγιών 2004/8/ΕΚ και 2006/32/ΕΚ (ΕΕ L 315 της 14.11.2012, σ. 1-56).

                     (7)

                        ΕΕ

                     (8)

                        Άρθρο 3 παράγραφος 5 της οδηγίας 2012/27/EΕ, όπως τροποποιήθηκε από την οδηγία 2018/XXX/EΕ.

                     (9)

                        ΕΕ…

                     (10)

                        Άρθρο 6 παράγραφος 1 πρώτο εδάφιο του κανονισμού (ΕΕ) 2018/XXX [Διακυβέρνηση της Ενεργειακής Ένωσης].

                     (11)

                        Άρθρο 29 παράγραφος 3 πρώτο εδάφιο του κανονισμού (ΕΕ) 2018/XXX [Διακυβέρνηση της Ενεργειακής Ένωσης].


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 11.2.2019
            COM(2019) 80 final
            2019/0038(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών του ΟΗΕ αριθ. 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 και 128, όσον αφορά την πρόταση τροποποίησης της ενοποιημένης απόφασης R.E.5, όσον αφορά τις προτάσεις για τέσσερις νέους κανονισμούς του ΟΗΕ, καθώς και όσον αφορά την πρόταση τροποποίησης του παραρτήματος 4 της συμφωνίας του 1958

               ΑΙΤΙΟΛΟΓΙΚΗ ΕΚΘΕΣΗ

               1.ΑΝΤΙΚΕIΜΕΝΟ ΤΗΣ ΠΡOΤΑΣΗΣ

               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη, σε σχέση με την προβλεπόμενη έκδοση «μεγάλης απόφασης».

               2.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Σε διεθνές επίπεδο, η Οικονομική Επιτροπή των Ηνωμένων Εθνών για την Ευρώπη (ΟΕΕ/ΗΕ) καταρτίζει εναρμονισμένες απαιτήσεις με σκοπό, αφενός, να εξαλειφθούν τα τεχνικά εμπόδια στο εμπόριο μηχανοκίνητων οχημάτων μεταξύ των συμβαλλόμενων μερών της αναθεωρημένης συμφωνίας του 1958 και, αφετέρου, να εξασφαλιστεί ότι τα οχήματα αυτά παρέχουν υψηλό επίπεδο ασφάλειας και περιβαλλοντικής προστασίας.

               Σύμφωνα με την απόφαση 97/836/ΕΚ του Συμβουλίου, της 27ης Νοεμβρίου 1997, η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη («ΟΕΕ/ΗΕ») σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν και/ή να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») και, σύμφωνα με την απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία»), η Ένωση προσχώρησε στην παράλληλη συμφωνία.

               Οι συνεδριάσεις του Παγκόσμιου Φόρουμ για την Εναρμόνιση των Κανονισμών σχετικά με τα Οχήματα (ομάδα εργασίας WP.29 της ΟΕΕ/ΗΕ) πραγματοποιούνται τρεις φορές ετησίως: τον Μάρτιο, τον Ιούνιο και τον Νοέμβριο κάθε ημερολογιακού έτους. Σε κάθε συνεδρίαση εγκρίνονται νέοι κανονισμοί του ΟΗΕ, νέοι παγκόσμιοι τεχνικοί κανονισμοί του ΟΗΕ και/ή τροποποιήσεις στους υπάρχοντες κανονισμούς του ΟΗΕ ή στους παγκόσμιους τεχνικούς κανονισμούς του ΟΗΕ, ώστε να λαμβάνεται υπόψη η τεχνική πρόοδος. Πριν από κάθε συνεδρίαση του WP.29 οι τροποποιήσεις αυτές εγκρίνονται από μία από τις έξι ομάδες εργασίας (GR) που δραστηριοποιούνται στο πλαίσιο του WP.29.

               Ακολούθως, στο πλαίσιο συνεδρίασης του WP.29 πραγματοποιείται η τελική ψηφοφορία για την έγκριση των τροποποιήσεων, των προσθηκών και των διορθωτικών, υπό την προϋπόθεση ότι υπάρχει απαρτία και ειδική πλειοψηφία μεταξύ των συμβαλλόμενων μερών. Η ΕΕ είναι συμβαλλόμενο μέρος σε δύο συμφωνίες (στις συμφωνίες του 1958 και του 1998) στο πλαίσιο του WP.29. Κάθε φορά καταρτίζεται απόφαση του Συμβουλίου, επονομαζόμενη «μεγάλη απόφαση», που περιέχει τον κατάλογο των κανονισμών, των τροποποιήσεων, των προσθηκών και των διορθωτικών και εξουσιοδοτεί την Επιτροπή να ψηφίσει εξ ονόματος της Ένωσης σε κάθε συνεδρίαση του WP.29.

               Στην παρούσα απόφαση του Συμβουλίου καθορίζεται η θέση της Ένωσης κατά την ψήφιση των κανονισμών, των τροποποιήσεων, των προσθηκών και των διορθωτικών που θα υποβληθούν για ψηφοφορία στη συνεδρίαση του WP.29 τον Μάρτιο του 2019, η οποία θα πραγματοποιηθεί από τις 11 έως τις 15 Μαρτίου 2019.

               •Συνέπεια με τις ισχύουσες διατάξεις στον τομέα πολιτικής

               Η παρούσα πρόταση συμπληρώνει την ενωσιακή πολιτική για την εσωτερική αγορά όσον αφορά την αυτοκινητοβιομηχανία και συνάδει πλήρως με αυτήν.

               Το σύστημα του WP.29 ενισχύει τη διεθνή εναρμόνιση των προτύπων για τα οχήματα. Η συμφωνία του 1958 συμβάλλει καθοριστικά στην επίτευξη αυτού του στόχου, δεδομένου ότι οι ενωσιακοί κατασκευαστές μπορούν να εφαρμόζουν κοινή δέσμη κανονισμών έγκρισης τύπου, γνωρίζοντας ότι το προϊόν τους θα αναγνωρίζεται από τα συμβαλλόμενα μέρη ως συμμορφούμενο με την εθνική τους νομοθεσία. Για παράδειγμα, το σύστημα αυτό έδωσε τη δυνατότητα να καταργηθούν από τον κανονισμό (ΕΚ) αριθ. 661/2009 για τη γενική ασφάλεια των μηχανοκίνητων οχημάτων περισσότερες από 50 οδηγίες της ΕΕ και να αντικατασταθούν από τους αντίστοιχους κανονισμούς που εκπονήθηκαν στο πλαίσιο της συμφωνίας του 1958.

               Παρόμοια προσέγγιση ακολουθήθηκε ως προς την οδηγία 2007/46/ΕΚ, η οποία αντικατέστησε τα συστήματα έγκρισης των κρατών μελών με ενωσιακή διαδικασία έγκρισης, θεσπίζοντας εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς του ΟΗΕ στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της εν λόγω οδηγίας, οι κανονισμοί του ΟΗΕ ενσωματώνονται όλο και περισσότερο στην ενωσιακή νομοθεσία στο πλαίσιο της έγκρισης τύπου ΕΕ.

               •Συνέπεια με άλλες πολιτικές της Ένωσης

               Το σύστημα του WP.29 συνδέεται με την πολιτική της Ένωσης για την ανταγωνιστικότητα, στην οποία η παρούσα πρωτοβουλία έχει θετικό αντίκτυπο. Η παρούσα πρόταση συνάδει επίσης με τις πολιτικές της Ένωσης στους τομείς των μεταφορών, του κλίματος και της ενέργειας, οι οποίες λαμβάνονται δεόντως υπόψη κατά τη διαδικασία για την εκπόνηση και την έγκριση των κανονισμών του ΟΗΕ στο πλαίσιο της συμφωνίας του 1958.

               3.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Νομική βάση της παρούσας πρότασης είναι το άρθρο 114, σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.

               •Επικουρικότητα

               Η υπερψήφιση διεθνών πράξεων, όπως είναι οι προτάσεις κανονισμών του ΟΗΕ, οι τροποποιήσεις κανονισμών του ΟΗΕ και τα σχέδια παγκόσμιων τεχνικών κανονισμών, καθώς και η ενσωμάτωσή τους στο ενωσιακό σύστημα έγκρισης τύπου μηχανοκίνητων οχημάτων μπορούν να γίνονται μόνο από την Ένωση. Αυτό όχι μόνο εμποδίζει τον κατακερματισμό της εσωτερικής αγοράς, αλλά και εξασφαλίζει ισότιμα περιβαλλοντικά πρότυπα και πρότυπα ασφάλειας σε ολόκληρη την Ένωση. Προσφέρει επίσης πλεονεκτήματα οικονομιών κλίμακας: τα προϊόντα μπορούν να παράγονται για ολόκληρη την ενωσιακή αγορά, ακόμη και για τη διεθνή αγορά, αντί να προσαρμόζονται ώστε να αποκτήσουν την εθνική έγκριση τύπου για κάθε κράτος μέλος χωριστά.

               Ως εκ τούτου, η παρούσα πρόταση είναι σύμφωνη με την αρχή της επικουρικότητας.

               •Αναλογικότητα

                  Η παρούσα απόφαση του Συμβουλίου εξουσιοδοτεί την Επιτροπή να ψηφίσει εξ ονόματος της Ένωσης και είναι το αναλογικό μέσο, σύμφωνα με το άρθρο 5 παράγραφος 1 της απόφασης 97/836/ΕΚ του Συμβουλίου, για τον καθορισμό ενιαίας θέσης της ΕΕ στο πλαίσιο της ΟΕΕ/ΗΕ όσον αφορά την ψηφοφορία επί των εγγράφων εργασίας που προτείνονται στην ημερήσια διάταξη της συνεδρίασης του WP.29. Ως εκ τούτου, η παρούσα πρόταση τηρεί την αρχή της αναλογικότητας, επειδή δεν υπερβαίνει αυτό που είναι αναγκαίο για να εξασφαλιστεί η ορθή λειτουργία της εσωτερικής αγοράς, με την ταυτόχρονη παροχή υψηλού επιπέδου δημόσιας ασφάλειας και προστασίας.

               •Επιλογή της νομικής πράξης

               Το άρθρο 218 παράγραφος 9 της ΣΛΕΕ απαιτεί τη λήψη απόφασης του Συμβουλίου για τον καθορισμό των θέσεων που θα πρέπει να ληφθούν εξ ονόματος της Ένωσης σε όργανο το οποίο συνιστάται από διεθνή συμφωνία.

               4.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ

               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας

               Άνευ αντικειμένου.

               •Διαβουλεύσεις με τα ενδιαφερόμενα μέρη

               Άνευ αντικειμένου.

               •Συλλογή και χρήση εμπειρογνωσίας

               Δεν ενδείκνυται να ζητηθεί εξωτερική εμπειρογνωσία στην περίπτωση της παρούσας πρότασης. Ωστόσο, η πρόταση εξετάστηκε από την τεχνική επιτροπή για τα μηχανοκίνητα οχήματα.

               •Εκτίμηση επιπτώσεων

               Η παρούσα πρόταση δεν μπορεί να αποτελέσει αντικείμενο εκτίμησης επιπτώσεων, επειδή δεν είναι νομοθετικής φύσης και επειδή δεν υπάρχουν ή δεν είναι εφικτές εναλλακτικές επιλογές πολιτικής.

               •Καταλληλότητα και απλούστευση του κανονιστικού πλαισίου

               Όσον αφορά τη διοικητική επιβάρυνση, η πρωτοβουλία δεν έχει επιπτώσεις, δεδομένου ότι οι αναφορές στις τροποποιήσεις που προσαρτώνται στη «μεγάλη απόφαση» δεν θα εισαγάγουν νέες υποχρεώσεις υποβολής εκθέσεων ή άλλες διοικητικές υποχρεώσεις για τις επιχειρήσεις, συμπεριλαμβανομένων των ΜΜΕ. Αντιθέτως, στόχος είναι η μείωση της διοικητικής επιβάρυνσης, επειδή η εφαρμογή των εναρμονισμένων απαιτήσεων σε παγκόσμιο επίπεδο επιτρέπει στους κατασκευαστές να υποβάλουν τεκμηρίωση έγκρισης των συστημάτων και των κατασκευαστικών στοιχείων όχι μόνο στην ΕΕ αλλά και στις εξαγωγικές αγορές των συμβαλλόμενων μερών της συμφωνίας του 1958 που βρίσκονται εκτός της ΕΕ.

               Η πρόταση έχει ιδιαίτερα θετικό αντίκτυπο στην ανταγωνιστικότητα της αυτοκινητοβιομηχανίας της ΕΕ και στο διεθνές εμπόριο. Η αποδοχή διεθνώς εναρμονισμένων κανονισμών οχημάτων από τους εμπορικούς εταίρους της ΕΕ αναγνωρίζεται ως ο καλύτερος τρόπος για την άρση των μη δασμολογικών φραγμών στο εμπόριο και το άνοιγμα ή τη διεύρυνση της πρόσβασης επιχειρήσεων της ενωσιακής αυτοκινητοβιομηχανίας στην αγορά.

               •Θεμελιώδη δικαιώματα

               Η πρόταση δεν έχει επιπτώσεις στην προστασία των θεμελιωδών δικαιωμάτων.

               5.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Η παρούσα πρωτοβουλία δεν έχει δημοσιονομικές επιπτώσεις.

               6.ΛΟΙΠΑ ΣΤΟΙΧΕΙΑ

               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων

               Άνευ αντικειμένου.

               •Επεξηγηματικά έγγραφα (για οδηγίες)

               Άνευ αντικειμένου

               •Αναλυτική επεξήγηση των επιμέρους διατάξεων της πρότασης

               Η πρόταση καθορίζει τη θέση της Ένωσης στην ψηφοφορία για:

               –τις προτάσεις τροποποιήσεων των κανονισμών του ΟΗΕ αριθ. 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 και 128·

               –την πρόταση τροποποίησης της ενοποιημένης απόφασης R.E.5·

               –τις προτάσεις για τέσσερις νέους κανονισμούς του ΟΗΕ· και

               –την πρόταση τροποποίησης του παραρτήματος 4 της συμφωνίας του 1958.

               –

               2019/0038 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών του ΟΗΕ αριθ. 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 και 128, όσον αφορά την πρόταση τροποποίησης της ενοποιημένης απόφασης R.E.5, όσον αφορά τις προτάσεις για τέσσερις νέους κανονισμούς του ΟΗΕ, καθώς και όσον αφορά την πρόταση τροποποίησης του παραρτήματος 4 της συμφωνίας του 1958

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114 σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Με την απόφαση 97/836/ΕΚ
                  1
                του Συμβουλίου, η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν και/ή να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»). Η αναθεωρημένη συμφωνία του 1958 τέθηκε σε ισχύ στις 24 Μαρτίου 1998.

               (2)Με την απόφαση 2000/125/ΕΚ
                  2
                του Συμβουλίου, η Ένωση προσχώρησε στη συμφωνία για την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται και/ή να χρησιμοποιούνται σε τροχοφόρα οχήματα («παράλληλη συμφωνία»). Η παράλληλη συμφωνία τέθηκε σε ισχύ στις 15 Φεβρουαρίου 2000.

               (3)Σύμφωνα με το άρθρο 1 της αναθεωρημένης συμφωνίας του 1958 και το άρθρο 6 της παράλληλης συμφωνίας, η διοικητική επιτροπή της αναθεωρημένης συμφωνίας του 1958 και η εκτελεστική επιτροπή της παράλληλης συμφωνίας («οι σχετικές επιτροπές της Οικονομικής Επιτροπής των Ηνωμένων Εθνών για την Ευρώπη») μπορούν να εγκρίνουν τις προτάσεις τροποποίησης των κανονισμών του ΟΗΕ αριθ. 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 και 128· την πρόταση τροποποίησης της ενοποιημένης απόφασης R.E.5· τις προτάσεις για τέσσερις νέους κανονισμούς του ΟΗΕ· και την πρόταση τροποποίησης του παραρτήματος 4 της συμφωνίας του 1958 («μεγάλη απόφαση»).

               (4)Οι σχετικές επιτροπές της Οικονομικής Επιτροπής των Ηνωμένων Εθνών για την Ευρώπη, κατά την 177η σύνοδο του Παγκόσμιου Φόρουμ, που θα πραγματοποιηθεί μεταξύ της 11ης και της 15ης Μαρτίου 2019, πρόκειται να εκδώσουν μια «μεγάλη απόφαση» σε σχέση με τις διοικητικές διατάξεις και τις ομοιόμορφες τεχνικές προδιαγραφές για την έγκριση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται και/ή να χρησιμοποιούνται σε τροχοφόρα οχήματα.

               (5)Είναι αναγκαίο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη, όσον αφορά την έγκριση των εν λόγω τροποποιήσεων του παραρτήματος 4 της συμφωνίας του 1958, των κανονισμών του ΟΗΕ και της ενοποιημένης απόφασης, καθώς και των εν λόγω νέων κανονισμών του ΟΗΕ, δεδομένου ότι οι κανονισμοί, σε συνδυασμό με την ενοποιημένη απόφαση, θα είναι δεσμευτικοί για την Ένωση και θα μπορούν να επηρεάσουν με καθοριστικό τρόπο το περιεχόμενο του δικαίου της Ένωσης στον τομέα της έγκρισης τύπου οχημάτων.

               (6)Η οδηγία 2007/46/ΕΚ του Ευρωπαϊκού Κοινοβουλίου και του Συμβουλίου
                  3
                αντικατέστησε τα συστήματα έγκρισης των κρατών μελών με ενωσιακή διαδικασία έγκρισης και θέσπισε εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς που εκδόθηκαν δυνάμει της αναθεωρημένης συμφωνίας του 1958 («κανονισμοί του ΟΗΕ») στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της οδηγίας 2007/46/ΕΚ, οι κανονισμοί του ΟΗΕ ενσωματώνονται όλο και περισσότερο στην ενωσιακή νομοθεσία.

               (7)Με βάση την πείρα και τις τεχνικές εξελίξεις, πρέπει να τροποποιηθούν ή να συμπληρωθούν οι απαιτήσεις σχετικά με ορισμένα στοιχεία ή χαρακτηριστικά που καλύπτονται από τους κανονισμούς του ΟΗΕ αριθ. 0, 3, 4, 6, 7, 9, 10, 19, 23, 27, 38, 41, 48, 50, 51, 53, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 και 128, καθώς και από την ενοποιημένη απόφαση R.E.5. Επιπλέον, πρέπει να διορθωθούν ορισμένες διατάξεις των κανονισμών του ΟΗΕ αριθ. 55, 58 και 107.

               (8)Προκειμένου να αποσαφηνιστούν και να ενοποιηθούν οι απαιτήσεις σχετικά με τα κατασκευαστικά στοιχεία που περιέχονται επί του παρόντος σε διάφορους κανονισμούς του ΟΗΕ, πρέπει να θεσπιστούν τρεις νέοι κανονισμοί του ΟΗΕ για τις διατάξεις φωτεινής σηματοδότησης (LSD), τις διατάξεις οδικού φωτισμού (RID) και τις αντανακλαστικές διατάξεις (RRD). Οι εν λόγω νέοι κανονισμοί του ΟΗΕ θα αντικαταστήσουν, χωρίς να αλλάξουν καμία από τις λεπτομερείς τεχνικές απαιτήσεις που ήδη ισχύουν μέχρι σήμερα, 20 κανονισμούς του ΟΗΕ (αριθ. 3, 4, 6, 7, 19, 23, 27, 38, 50, 69, 70, 77, 87, 91, 98, 104, 112, 113, 119 και 123), που δεν θα χρησιμοποιούνται πλέον για νέες εγκρίσεις τύπου οχημάτων. Ήδη στις 6 Νοεμβρίου 2018 το Συμβούλιο εξέδωσε απόφαση σχετικά με τη θέση που έπρεπε να ληφθεί όσον αφορά όλους αυτούς τους 23 κανονισμούς του ΟΗΕ κατά τη σύνοδο του Νοεμβρίου 2018 των σχετικών επιτροπών της ΟΕΕ/ΗΕ (176η σύνοδος του Παγκόσμιου Φόρουμ). Ωστόσο, οι σχετικές επιτροπές δεν ψήφισαν σχετικά με τους εν λόγω κανονισμούς στο πλαίσιο της εν λόγω συνόδου.

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί εξ ονόματος της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας κατά την 177η σύνοδο του Παγκόσμιου Φόρουμ, η οποία θα λάβει χώρα από τις 11 έως τις 15 Μαρτίου 2019, είναι να υπερψηφιστούν οι προτάσεις που απαριθμούνται στο παράρτημα της παρούσας απόφασης.

               Άρθρο 2

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Απόφαση 97/836/EK του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της οικονομικής επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») (ΕΕ L 346 της 17.12.1997, σ. 78).

                     (2)

                        Απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (ΕΕ L 35 της 10.2.2000, σ. 12).

                     (3)

                        Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 11.2.2019
            COM(2019) 80 final
            ΠΑΡΑΡΤΗΜΑ
            της
            Πρότασης Απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών του ΟΗΕ αριθ. 0, 3, 4, 6, 7, 9, 10, 19, 23, 27, 38, 41, 48, 50, 51, 53, 55, 58, 62, 67, 69, 70, 73, 74, 77, 86, 87, 91, 92, 98, 104, 106, 107, 110, 112, 113, 116, 119, 122, 123 και 128, όσον αφορά την πρόταση τροποποίησης της ενοποιημένης απόφασης R.E.5, όσον αφορά τις προτάσεις για τέσσερις νέους κανονισμούς του ΟΗΕ, καθώς και όσον αφορά την πρόταση τροποποίησης του παραρτήματος 4 της συμφωνίας του 1958

               ΠΑΡΑΡΤΗΜΑ

                        Αριθ. κανονισμού

                        Τίτλος του θέματος της ημερήσιας διάταξης

                        Κωδικός αναφοράς εγγράφου
                           1

                        0

                        Πρόταση για τη σειρά τροποποιήσεων 01 του κανονισμού αριθ. 0 του ΟΗΕ για τις ενιαίες διατάξεις σχετικά με τη διεθνή έγκριση τύπου ολόκληρου οχήματος

                        ECE/TRANS/WP.29/2018/82

                        3

                        Πρόταση για τη σειρά τροποποιήσεων 03 του κανονισμού αριθ. 3 του ΟΗΕ (Αντανακλαστικές διατάξεις)

                        ECE/TRANS/WP.29/2018/91/Rev.1

                        4

                        Πρόταση για τη σειρά τροποποιήσεων 01 του κανονισμού αριθ. 4 του ΟΗΕ (Φωτισμός οπίσθιας πινακίδας κυκλοφορίας)

                        ECE/TRANS/WP.29/2018/92/Rev.1

                        6

                        Πρόταση για τη σειρά τροποποιήσεων 02 του κανονισμού αριθ. 6 του ΟΗΕ (Δείκτες κατεύθυνσης)

                        ECE/TRANS/WP.29/2018/93/Rev.1

                        7

                        Πρόταση για τη σειρά τροποποιήσεων 03 του κανονισμού αριθ. 7 του ΟΗΕ (Φανοί θέσης, πέδησης και όγκου)

                        ECE/TRANS/WP.29/2018/94/Rev.1

                        9

                        Πρόταση για τη σειρά τροποποιήσεων 08 του κανονισμού αριθ. 9 του ΟΗΕ (Θόρυβος τρίκυκλων οχημάτων)

                        ECE/TRANS/WP.29/2019/6

                        10

                        Πρόταση για νέα σειρά τροποποιήσεων 06 του κανονισμού αριθ. 10 του ΟΗΕ (Ηλεκτρομαγνητική συμβατότητα)

                        ECE/TRANS/WP.29/2019/20

                        19

                        Πρόταση για τη σειρά τροποποιήσεων 05 του κανονισμού αριθ. 19 του ΟΗΕ (Εμπρόσθιοι φανοί ομίχλης)

                        ECE/TRANS/WP.29/2018/95/Rev.1

                        23

                        Πρόταση για τη σειρά τροποποιήσεων 01 του κανονισμού αριθ. 23 του ΟΗΕ (Φανοί οπισθοπορείας)

                        ECE/TRANS/WP.29/2018/96/Rev.1

                        27

                        Πρόταση για τη σειρά τροποποιήσεων 05 του κανονισμού αριθ. 27 του ΟΗΕ (Τρίγωνα προειδοποίησης)

                        ECE/TRANS/WP.29/2018/97/Rev.1

                        38

                        Πρόταση για τη σειρά τροποποιήσεων 01 του κανονισμού αριθ. 38 του ΟΗΕ (Οπίσθιοι φανοί ομίχλης)

                        ECE/TRANS/WP.29/2018/98/Rev.1

                        41

                        Πρόταση προσθήκης 7 στη σειρά τροποποιήσεων 04 του κανονισμού αριθ. 41 του ΟΗΕ
                           (Εκπομπές θορύβου από μοτοσικλέτες)

                        ECE/TRANS/WP.29/2019/3

                        48

                        Πρόταση προσθήκης 12 στη σειρά τροποποιήσεων 06 του κανονισμού αριθ. 48 του ΟΗΕ (Εγκατάσταση διατάξεων φωτισμού και φωτεινής σηματοδότησης)

                        ECE/TRANS/WP.29/2018/99/Rev.2

                        48

                        Πρόταση προσθήκης 13 στη σειρά τροποποιήσεων 05 του κανονισμού αριθ. 48 του ΟΗΕ (Εγκατάσταση διατάξεων φωτισμού και φωτεινής σηματοδότησης)

                        ECE/TRANS/WP.29/2018/100/Rev.1

                        48

                        Πρόταση προσθήκης 18 στη σειρά τροποποιήσεων 04 του κανονισμού αριθ. 48 του ΟΗΕ (Εγκατάσταση διατάξεων φωτισμού και φωτεινής σηματοδότησης)

                        ECE/TRANS/WP.29/2018/101

                        48

                        Πρόταση προσθήκης 6 στη σειρά τροποποιήσεων 03 του κανονισμού αριθ. 48 του ΟΗΕ (Εγκατάσταση διατάξεων φωτισμού και φωτεινής σηματοδότησης)

                        ECE/TRANS/WP.29/2018/102

                        50

                        Πρόταση για τη σειρά τροποποιήσεων 01 του κανονισμού αριθ. 50 του ΟΗΕ (Φανοί θέσης, πέδησης, δείκτες κατεύθυνσης για μοτοποδήλατα και μοτοσικλέτες)

                        ECE/TRANS/WP.29/2018/103/Rev.1

                        51

                        Πρόταση προσθήκης 5 στη σειρά τροποποιήσεων 03 του κανονισμού αριθ. 51 του ΟΗΕ
                           (Ηχητικές εκπομπές οχημάτων κατηγορίας M και N)

                        ECE/TRANS/WP.29/2019/4/Rev.1

                        53

                        Πρόταση προσθήκης 2 στη σειρά τροποποιήσεων 02 του κανονισμού αριθ. 53 του ΟΗΕ (Εγκατάσταση διατάξεων φωτισμού και φωτεινής σηματοδότησης για οχήματα κατηγορίας L3)

                        ECE/TRANS/WP.29/2018/86/Rev.1

                        53

                        Πρόταση προσθήκης 20 στη σειρά τροποποιήσεων 01 του κανονισμού αριθ. 53 του ΟΗΕ (Εγκατάσταση διατάξεων φωτισμού και φωτεινής σηματοδότησης για οχήματα κατηγορίας L3)

                        ECE/TRANS/WP.29/2018/87/Rev.2

                        53

                        Πρόταση προσθήκης 2 στη σειρά τροποποιήσεων 02 του κανονισμού αριθ. 53 του ΟΗΕ (Εγκατάσταση διατάξεων φωτισμού και φωτεινής σηματοδότησης για οχήματα κατηγορίας L3)

                        ECE/TRANS/WP.29/2018/104/Rev.1

                        53

                        Πρόταση προσθήκης 20 στη σειρά τροποποιήσεων 01 του κανονισμού αριθ. 53 του ΟΗΕ (Εγκατάσταση διατάξεων φωτισμού και φωτεινής σηματοδότησης για οχήματα κατηγορίας L3)

                        ECE/TRANS/WP.29/2018/105

                        53

                        Πρόταση προσθήκης 3 στη σειρά τροποποιήσεων 02 του κανονισμού αριθ. 53 του ΟΗΕ (Εγκατάσταση διατάξεων φωτισμού και φωτεινής σηματοδότησης για οχήματα κατηγορίας L3)

                        ECE/TRANS/WP.29/2019/17

                        53

                        Πρόταση προσθήκης 21 στη σειρά τροποποιήσεων 01 του κανονισμού αριθ. 53 του ΟΗΕ (Εγκατάσταση διατάξεων φωτισμού και φωτεινής σηματοδότησης για οχήματα κατηγορίας L3)

                        ECE/TRANS/WP.29/2019/18

                        55

                        Πρόταση διορθωτικού 1 στην αναθεώρηση 2 του κανονισμού αριθ. 55 του ΟΗΕ (Μηχανικές ζεύξεις)

                        ECE/TRANS/WP.29/2019/21

                        58

                        Πρόταση διορθωτικού 1 στην αναθεώρηση 3 του κανονισμού αριθ. 58 του ΟΗΕ (Οπίσθια προστασία έναντι ενσφήνωσης)

                        ECE/TRANS/WP.29/2019/22

                        62

                        Πρόταση προσθήκης 3 στον κανονισμό αριθ. 62 του ΟΗΕ (Αντικλεπτικά για μοτοποδήλατα/μοτοσικλέτες)

                        ECE/TRANS/WP.29/2019/8

                        67

                        Πρόταση προσθήκης 16 στη σειρά τροποποιήσεων 01 του κανονισμού αριθ. 67 του ΟΗΕ (Οχήματα LPG)

                        ECE/TRANS/WP.29/2019/9

                        67

                        Πρόταση προσθήκης 1 στη σειρά τροποποιήσεων 02 του κανονισμού αριθ. 67 του ΟΗΕ (Οχήματα LPG)

                        ECE/TRANS/WP.29/2019/10

                        69

                        Πρόταση για τη σειρά τροποποιήσεων 02 του κανονισμού αριθ. 69 του ΟΗΕ (Οπίσθιες ενδεικτικές πινακίδες για οχήματα βραδείας κίνησης)

                        ECE/TRANS/WP.29/2018/106/Rev.1

                        70

                        Πρόταση για τη σειρά τροποποιήσεων 02 του κανονισμού αριθ. 70 του ΟΗΕ (Οπίσθιες ενδεικτικές πινακίδες για βαρέα και μακρά οχήματα)

                        ECE/TRANS/WP.29/2018/107/Rev.1

                        73

                        Πρόταση προσθήκης 2 στη σειρά τροποποιήσεων 01 του κανονισμού αριθ. 73 του ΟΗΕ
                           (Πλευρικές προστατευτικές διατάξεις)

                        ECE/TRANS/WP.29/2019/11

                        74

                        Πρόταση προσθήκης 11 στη σειρά τροποποιήσεων 01 του κανονισμού αριθ. 74 του ΟΗΕ (Εγκατάσταση διατάξεων φωτισμού και φωτεινής σηματοδότησης για μοτοποδήλατα)

                        ECE/TRANS/WP.29/2018/108/Rev.2

                        77

                        Πρόταση για τη σειρά τροποποιήσεων 01 του κανονισμού αριθ. 77 του ΟΗΕ (Φανοί στάθμευσης)

                        ECE/TRANS/WP.29/2018/109/Rev.1

                        86

                        Πρόταση προσθήκης 1 στη σειρά τροποποιήσεων 01 του κανονισμού αριθ. 86 του ΟΗΕ (Εγκατάσταση διατάξεων φωτισμού και φωτεινής σηματοδότησης για γεωργικά οχήματα)

                        ECE/TRANS/WP.29/2018/110/Rev.1

                        86

                        Πρόταση προσθήκης 7 στην αρχική έκδοση του κανονισμού αριθ. 86 του ΟΗΕ (Εγκατάσταση διατάξεων φωτισμού και φωτεινής σηματοδότησης για γεωργικά οχήματα)

                        ECE/TRANS/WP.29/2018/111

                        87

                        Πρόταση για τη σειρά τροποποιήσεων 01 του κανονισμού αριθ. 87 του ΟΗΕ (Φανοί ημέρας)

                        ECE/TRANS/WP.29/2018/112/Rev.1

                        91

                        Πρόταση για τη σειρά τροποποιήσεων 01 του κανονισμού αριθ. 91 του ΟΗΕ (Φανοί πλευρικής σήμανσης)

                        ECE/TRANS/WP.29/2018/113/Rev.1

                        92

                        Πρόταση για τη σειρά τροποποιήσεων 02 του κανονισμού αριθ. 92 του ΟΗΕ (Ανταλλακτικά συστημάτων σιγαστήρα εξάτμισης για μοτοσικλέτες)

                        ECE/TRANS/WP.29/2019/7

                        98

                        Πρόταση για τη σειρά τροποποιήσεων 02 του κανονισμού αριθ. 98 του ΟΗΕ (Προβολείς με φωτεινές πηγές εκκένωσης αερίου)

                        ECE/TRANS/WP.29/2018/114/Rev.1

                        104

                        Πρόταση σειράς τροποποιήσεων 01 του κανονισμού αριθ. 104 του ΟΗΕ (Αντανακλαστικές διατάξεις)

                        ECE/TRANS/WP.29/2018/115/Rev.1

                        106

                        Πρόταση προσθήκης 17 στην αρχική σειρά τροποποιήσεων του κανονισμού αριθ. 106 του ΟΗΕ
                           (Επίσωτρα για γεωργικά οχήματα και τα ρυμουλκούμενά τους)

                        ECE/TRANS/WP.29/2019/5

                        107

                        Πρόταση προσθήκης 1 στη σειρά τροποποιήσεων 08 του κανονισμού αριθ. 107 του ΟΗΕ
                           (Οχήματα των κατηγοριών M2 και M3)

                        ECE/TRANS/WP.29/2019/12

                        107

                        Πρόταση διορθωτικού 2 στην αναθεώρηση 4 του κανονισμού αριθ. 107 του ΟΗΕ (Οχήματα των κατηγοριών M2 και M3)

                        ECE/TRANS/WP.29/2019/23

                        107

                        Πρόταση διορθωτικού 2 στην αναθεώρηση 5 του κανονισμού αριθ. 107 του ΟΗΕ (Οχήματα των κατηγοριών M2 και M3)

                        ECE/TRANS/WP.29/2019/24

                        107

                        Πρόταση διορθωτικού 3 στην αναθεώρηση 6 του κανονισμού αριθ. 107 του ΟΗΕ (Οχήματα των κατηγοριών M2 και M3)

                        ECE/TRANS/WP.29/2019/25

                        107

                        Πρόταση διορθωτικού 2 στην αναθεώρηση 7 του κανονισμού αριθ. 107 του ΟΗΕ (Οχήματα των κατηγοριών M2 και M3)

                        ECE/TRANS/WP.29/2019/26

                        107

                        Πρόταση διορθωτικού 1 στην αναθεώρηση 8 του κανονισμού αριθ. 107 του ΟΗΕ (Οχήματα των κατηγοριών M2 και M3)

                        ECE/TRANS/WP.29/2019/27

                        110

                        Πρόταση προσθήκης 2 στη σειρά τροποποιήσεων 03 του κανονισμού αριθ. 110 του ΟΗΕ (Οχήματα CNG/LNG)

                        ECE/TRANS/WP.29/2019/13

                        110

                        Πρόταση για τη σειρά τροποποιήσεων 04 του κανονισμού αριθ. 110 του ΟΗΕ (Οχήματα CNG/LNG)

                        ECE/TRANS/WP.29/2019/16

                        112

                        Πρόταση για τη σειρά τροποποιήσεων 02 του κανονισμού αριθ. 112 του ΟΗΕ (Προβολείς που εκπέμπουν ασύμμετρη δέσμη φώτων διασταύρωσης)

                        ECE/TRANS/WP.29/2018/116/Rev.1

                        113

                        Πρόταση για τη σειρά τροποποιήσεων 03 του κανονισμού αριθ. 113 του ΟΗΕ (Προβολείς που εκπέμπουν συμμετρική δέσμη φώτων διασταύρωσης)

                        ECE/TRANS/WP.29/2018/117/Rev.1

                        116

                        Πρόταση προσθήκης 6 στον κανονισμό αριθ. 116 του ΟΗΕ
                           (Αντικλεπτικά συστήματα και συστήματα συναγερμού)

                        ECE/TRANS/WP.29/2019/14

                        119

                        Πρόταση για τη σειρά τροποποιήσεων 02 του κανονισμού αριθ. 119 του ΟΗΕ (Φανοί στροφής)

                        ECE/TRANS/WP.29/2018/118/Rev.1

                        122

                        Πρόταση προσθήκης 5 στον κανονισμό αριθ. 122 του ΟΗΕ (Συστήματα θέρμανσης)

                        ECE/TRANS/WP.29/2019/15

                        123

                        Πρόταση για τη σειρά τροποποιήσεων 02 του κανονισμού αριθ. 123 του ΟΗΕ [Προσαρμοστικά συστήματα εμπρόσθιου φωτισμού (AFS)]

                        ECE/TRANS/WP.29/2018/119/Rev.1

                        128

                        Πρόταση προσθήκης 9 στην αρχική έκδοση του κανονισμού αριθ. 128 του ΟΗΕ (Φωτεινές πηγές LED)

                        ECE/TRANS/WP.29/2019/19

                        Νέος κανονισμός του ΟΗΕ

                        Πρόταση για νέο κανονισμό του ΟΗΕ για τις ενιαίες διατάξεις σχετικά με την έγκριση μηχανοκίνητων οχημάτων όσον αφορά το σύστημα ενημέρωσης «τυφλού σημείου» για την ανίχνευση ποδηλάτων

                        ECE/TRANS/WP.29/2019/28

                        Νέος κανονισμός του ΟΗΕ

                        Πρόταση για νέο κανονισμό του ΟΗΕ σχετικά με τις διατάξεις φωτεινής σηματοδότησης (LSD)

                        ECE/TRANS/WP.29/2018/157

                        Νέος κανονισμός του ΟΗΕ

                        Πρόταση για νέο κανονισμό του ΟΗΕ σχετικά με τις διατάξεις οδικού φωτισμού (RID)

                        ECE/TRANS/WP.29/2018/158/Rev.1

                        Νέος κανονισμός του ΟΗΕ

                        Πρόταση για νέο κανονισμό του ΟΗΕ σχετικά με τις αντανακλαστικές διατάξεις (RRD)

                        ECE/TRANS/WP.29/2018/159/Rev.1

                        Αριθ. Ενοποιημέ-νης απόφασης

                        Τίτλος του θέματος της ημερήσιας διάταξης

                        Κωδικός αναφοράς εγγράφου

                        R.E.5

                        Πρόταση τροποποίησης 3 της ενοποιημένης απόφασης σχετικά με τις κοινές προδιαγραφές για τις κατηγορίες φωτεινής πηγής (R.E.5)

                        ECE/TRANS/WP.29/2019/29

                        Αναθεω-ρημένη συμφωνία του 1958

                        Τίτλος του θέματος της ημερήσιας διάταξης

                        Κωδικός αναφοράς εγγράφου

                        Παράρτημα 4

                        Πρόταση τροποποίησης του παραρτήματος 4 της συμφωνίας του 1958

                        ECE/TRANS/WP.29/2018/165

                     (1)

                        Όλα τα έγγραφα που αναφέρονται στον πίνακα είναι διαθέσιμα στον ακόλουθο ιστότοπο:
                  http://www.unece.org/trans/main/wp29/wp29wgs/wp29gen/gen2018.html